แจก.มาล่าสุดคือวันที่29พ.ค.-3มิ.ย. ต่อมาได้มีเพศสัมพันธ์แบบใส่ถุงอย่างอนามัย2ครั้งคือวันที่5 มิ.ย.และ15มิ.ย. ต่อมาวันที่19มิ.ย. ได้มีเลือดไหลออกจากช่องคลอดกระปิดกระปอยประมาณ2วันพอเข้าวันที่3เลือดไหลเยอะขึ้น มีอาการปวดท้องล่างกลางและบนกลาง หัวใจเต้นเร็ว พอเข้าวันที่4 เลือดไหลทั้งวันถึงจะเต็มแผ่นผ้าอนามัย มีอาการหัวใจเต้นเร็ว เจ็บหน้าอกตรงกลางลามไปด้านซ้าย ปวดท้องบนกลางและล่างกลาง ปวดหัว อาการแบบนี้ท้องใช่ไหม
สวัสดีค่ะ การมีเพศสัมพันธ์ถ้าได้ใส่ถุงยางอนามัยป้องกันเอาไว้ทุกครั้ง ถุงยางไม่มีการขาดหรือรั่วเลยนั้น โอกาสตั้งครรภ์มีได้น้อยกว่า 1-2%การมีเลือดไหลออกจากช่องคลอดแบบผิดปกติดังกล่าวมานั้น อาจจะไม่ได้เกี่ยวกับการตั้งครรภ์โดยตรงและอาจมีสาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ แผลที่บริเวณช่องคลอดหรือปากมดลูกได้แต่อย่างไรก็ตามในตอนนี้ อาจจะต้องยืนยันการตั้งครรภ์ดูก่อน เพื่อดูว่าไม่ใช่ภาวะแทรกซ้อนของการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดไหลออกมากผิดปกติทางช่องคลอดแบบที่ไม่ใช่รอบเดือน ควรรีบไปพบแพทย์เพื่อตรวจเพิ่มเติมต่อไป